ŠTATÚT

„Medaily Juraja Fándlyho“

**Úvodné ustanovenia**

1. Slovenská spoločnosť pre poľnohospodárske, lesnícke, potravinárske a veterinárske vedy pri SAV vydáva v súlade s Organizačným poriadkom štatút Medaily Juraja Fándlyho.
2. Medaila Juraja Fándlyho je najvyšším vyznamenaním Slovenskej spoločnosti pre poľnohospodárske, lesnícke, potravinárske a veterinárske vedy pri SAV, ktoré vyjadruje poctu osobnostiam a inštitúciám doma aj v zahraničí, ktoré významným spôsobom prispeli k rozvoju poľnohospodárstva, lesníctva, potravinárstva a veterinárstva.
3. Medaila má trojuholníkový tvar o rozmeroch 7,8 x 7,8 x 7,8 je vyrazená zo zliatiny. Na averze medaily je vyobrazený portrét tváre Juraja Fándlyho. Na reverze medaily je uvedený názov spoločnosti a znak spoločnosti.

|  |  |
| --- | --- |
|  |  |

**Čl. 1**

**Udelenie medaily**

1. Medaila sa udeľuje:

a) najvýznamnejším osobnostiam spoločnosti za rozsiahle celoživotné dielo a prínos k rozvoju poľnohospodárstva, lesníctva, potravinárstva a veterinárstva, ktorí by v spoločnosti mali aktívne pracovať najmenej 15 rokov.

b) najvýznamnejším slovenským a zahraničným osobnostiam, ktoré významne prispeli k rozvoju spoločnosti, vedy a vzdelanosti v oblasti poľnohospodárstva, lesníctva, potravinárstva a veterinárstva.

c) najvýznamnejším slovenským a zahraničným inštitúciám, za rozvoj dlhodobej spolupráce, ktorá významne prispieva k dobrému menu spoločnosti v celoštátnom a medzinárodnom kontexte, a ktorá významne prispieva k rozvoju spoločnosti, vedy a vzdelanosti v oblasti poľnohospodárstva, lesníctva, potravinárstva a veterinárstva.

1. Návrh na udelenie medaily môžu okrem predsedu spoločnosti predkladať predsedovia jednotlivých sekcií a pobočiek.
2. Návrh na udelenie sa predkladá písomnou formou a musí obsahovať:

a) základné údaje navrhovaného (meno, tituly, dátum narodenia, absolvovaná vysoká škola, vedný odbor a pracovisko s úplnou adresou),

b) charakteristiku profesijnej kariéry navrhovaného v rozsahu min. 1 strany A4.

c) podrobné zdôvodnenie návrhu na udelenie medaily,

d) návrh textu dikcie, ktorý bude uvedený na diplome. Text môže obsahovať max. 7 slov.

1. O návrhu na udelenie medaily výbor na svojom zasadnutí hlasuje. V odôvodnených prípadoch je možné návrh na udelenie medaily schváliť aj *per rollam*. Návrh je schválený vtedy, ak zaň hlasujú min. 2/3 členov výboru, t.j. 10 členov.

**Čl.2**

**Odovzdanie medaily**

1. Medailu odovzdáva vyznamenaným predseda spoločnosti na zasadnutiach Valného zhromaždenia spoločnosti, alebo pri iných slávnostných príležitostiach. V odôvodnených prípadoch môže predseda spoločnosti pri odovzdávaní medaily dať sa zastúpiť predsedom sekcie.
2. Súčasne s medailou sa odovzdáva diplom, v ktorom sa uvedie meno vyznamenaného, stručný dôvod udelenia, dátum odovzdania, podpis predsedu spoločnosti a číslo protokolu medaily.
3. S udelením medaily nie spojená finančná odmena.
4. O odovzdaných medailách vedie predseda spoločnosti protokol, v ktorom sa zaznamenáva poradové číslo, meno a adresa vyznamenaného, dôvod udelenia a dátum odovzdania medaily.

**Čl. 3**

**Zverejňovanie vyznamenaných**

1. Charakteristika vyznamenaných osobnosti Fándlyho medailou za príslušný rok je uverejňovaná v Bulletine spoločnosti v rubrike „Nositelia Fándlyho medaily“
2. Charakteristika vyznamenaných osobnosti Fándlyho medailou za obdobie 5-tich rokov je uverejňovaná v publikácií „Osobnosti pôdohospodárskych vied“
3. Za publikovaný text, resp. jeho korekciu sú zodpovední predsedovia sekcií.

**Čl. 4**

**Záverečné ustanovenia**

1. Medaila Juraja Fándlyho sa v zmysle tohto štatútu udeľuje od 1. 1. 2020.
2. Doplniť a meniť tento štatút je možné len po schválení 2/3 členov výboru, t.j. 10 hlasmi.
3. Ruší sa platnosť „Štatút Fándlyho medaily„ z roku 1998. .
4. Tento štatút nadobúda účinnosť dňom 15. 11. 2019

prof. Ing. Jozef Golian, Dr.

predseda spoločnosti